Shavkat Mirziyoyev va Nursulton Nazarboyev telefon orqali muloqot qildi

Prezident Shavkat Mirziyoyev 30-dekabr kuni Qozog‘istonning birinchi prezidenti — Elboshi Nursulton Nazarboyev bilan telefon orqali muloqot qildi, deya xabar bermoqda Prezident matbuot xizmati.

Xabar berishlaricha, Shavkat Mirziyoyev va Nursulton Nazarboyev kirib kelayotgan yangi — 2020-yil munosabati bilan bir-birlarini samimiy qutlab, ezgu tilaklarini izhor qilgan. 2019-yilda O‘zbekiston va Qozog‘iston o‘rtasidagi ko‘p asrlik do‘stlik, yaxshi qo‘shnichilik va strategik sheriklik munosabatlarini mustahkamlashda muhim natijalarga erishilgani ta’kidlangan.
2019-yil noyabrida Toshkentda o‘tgan Markaziy Osiyo davlatlari rahbarlari ikkinchi Maslahat uchrashuvining samarali natijalari katta mamnuniyat bilan qayd etilgan. Qo‘shimcha qilishlaricha, suhbat davomida ikki tomonlama hamkorlikka oid, mintaqaviy va xalqaro ahamiyatga molik dolzarb masalalar yuzasidan fikr almashilgan.